CELEX: C2007/069/20
Language: da
Date: 2007-03-24 00:00:00
Title: Sag C-42/07: Anmodning om præjudiciel afgørelse indgivet af Tribunal de Pequena Instância Criminal do Porto (Portugal) den 2. februar 2007 — Liga Portuguesa de Futebol Profissional (CA/LPFP) og Baw International Ltd mod Departamento de Jogos de Santa Casa da Misericórdia de Lisboa

24.3.2007   
            
            
               DA
            
            
               Den Europæiske Unions Tidende
            
            
               C 69/9
            
         Anmodning om præjudiciel afgørelse indgivet af Tribunal de Pequena Instância Criminal do Porto (Portugal) den 2. februar 2007 — Liga Portuguesa de Futebol Profissional (CA/LPFP) og Baw International Ltd mod Departamento de Jogos de Santa Casa da Misericórdia de Lisboa
   (Sag C-42/07)
   (2007/C 69/20)
   Processprog: portugisisk
   Den forelæggende ret
   Tribunal de Pequena Instância Criminal do Porto
   Parter i hovedsagen
   
      Sagsøger: Liga Portuguesa de Futebol Profissional (CA/LPFP) og Baw International Ltd
   
      Sagsøgt: Departamento de Jogos de Santa Casa da Misericórdia de Lisboa
   Præjudicielle spørgsmål
   
               1)
            
            
               Udgør den nævnte eksklusivordning, der er indrømmet Santa Casa [da Misericórdia de Lisboa], en hindring for den fri udveksling af tjenesteydelser i strid med principperne om den fri udveksling af tjenesteydelser, om etableringsfriheden og om de frie kapitalbevægelser, der er fastsat i henholdsvis artikel 49 EF, 43 EF og 56 EF, når den finder anvendelse på Baw, [International Limited], dvs. på en tjenesteyder, der er etableret i en anden medlemsstat, hvor selskabet lovligt udfører tilsvarende tjenesteydelser, uden at det har noget fast driftssted i Portugal?
            
         
               2)
            
            
               Er fællesskabsretten og særligt de nævnte principper til hinder for en national ordning som den, der er omtvistet i hovedsagen, som på den ene side indrømmer en eksklusivordning til fordel for en enkelt enhed med hensyn til drift af lotterier og totalisatorspil, og på den anden side udbreder denne eksklusivordning »til hele det nationale område, herunder […] Internettet«?